Opozorilo: Neuradno prečiščeno besedilo pravnega akta predstavlja zgolj informativni delovni pripomoček, glede katerega lokalna skupnost ne jamči odškodninsko ali kako drugače.

Neuradno prečiščeno besedilo Odloka o ustanovitvi Zavoda za oskrbo na domu Ljubljana obsega:

* Odlok o ustanovitvi Zavoda za oskrbo na domu Ljubljana (Uradni list RS, št. 18/08 z dne

22. 2. 2008 - uradno prečiščeno besedilo),

* Odlok o spremembah Odloka o ustanovitvi Zavoda za oskrbo na domu Ljubljana (Uradni

list RS, št. 106/11 z dne 27.12.2011),

* Odlok o spremembah in dopolnitvah Odloka o ustanovitvi Zavoda za oskrbo na domu Ljubljana

(Uradni list RS, št. 99/13) in

* Odlok o spremembah in dopolnitvah Odloka o ustanovitvi Zavoda za oskrbo na domu Ljubljana

(Uradni list RS, št. 50/25).

**O D L O K**

**o ustanovitvi Zavoda za oskrbo na domu Ljubljana**

**(neuradno prečiščeno besedilo)**

I. USTANOVITELJ

**1. člen**

S tem odlokom ustanavlja Mestna občina Ljubljana, s sedežem Mestni trg 1, Ljubljana (v nadaljevanju: ustanovitelj), javni socialno varstveni zavod Zavod za oskrbo na domu Ljubljana (v nadaljevanju: zavod) za opravljanje storitve pomoči družini na domu.

O ustanoviteljskih pravicah in obveznostih odloča Mestni svet Mestne občine Ljubljana.

II. IME IN SEDEŽ ZAVODA

**2. člen**

Ime zavoda je: Zavod za oskrbo na domu Ljubljana.

Skrajšano ime zavoda je: ZOD Ljubljana.

Sedež zavoda je Ljubljana.

Poslovni naslov je: Poljanska cesta 97, Ljubljana.

III. DEJAVNOST ZAVODA

**3. člen**

Zavod opravlja kot javno službo storitev pomoč družini na domu in dolgotrajno oskrbo na domu.

Zavod poleg javne službe lahko opravlja tudi:

* dejavnost socialnega servisa, ki obsega pomoč pri hišnih in drugih opravilih v primeru otrokovega rojstva, bolezni, invalidnosti, starosti, v primeru nesreč ter drugih primerih, ko je ta pomoč potrebna za vključitev osebe v vsakdanje življenje,
* izobraževalno dejavnost in usposabljanje izvajalcev socialne oskrbe na domu,
* mentorsko dejavnost,
* informativno- založniško dejavnost,
* izvajanje praktičnega pouka socialnih oskrbovalk in socialnih oskrbovalcev in prakse študentk in študentov socialnega dela, psihološke, pedagoške in sociološke smeri,
* druge zdravstvene dejavnosti,
* druge dejavnosti za izboljšanje kvalitete življenja na domu.

Navedene dejavnosti spadajo po standardni klasifikaciji dejavnosti med naslednje podrazrede:

* 88.109 Drugo socialno varstvo brez nastanitve za starejše ali invalide,
* 84.120 Urejanje zdravstva, izobraževanja, kulturnih in drugih socialnih storitev,
* 85.590 Drugo izobraževanje, izpopolnjevanje in usposabljanje, d. n.,
* 86.930 Dejavnost psihologov in psihoterapevtov, razen zdravnikov,
* 86.940 Zdravstvena in babiška nega,
* 86.950 Fizioterapija,
* 86.960 Dejavnost tradicionalne, dopolnilne ali alternativne medicine,
* 86.990 Druge dejavnosti za zdravje, d. n.,
* 88.999 Drugo drugje nerazvrščeno socialo varstvo brez nastanitve,
* 73.200 Raziskovanje trga in javnega mnenja,
* 47.120 Druga nespecializirana trgovina na drobno,
* 56.210 Priložnostna priprava in dostava hrane,
* 58.130 Izdajanje revij in druge periodike,
* 58.190 Drugo založništvo, razen izdajanja programske opreme,
* 95.290 Popravila in vzdrževanje izdelkov za široko rabo, d. n.,
* 96.100 Dejavnost pralnic in kemičnih čistilnic,
* 96.210 Frizerska in brivska dejavnost,
* 96.220 Kozmetična in pedikerska dejavnost.

**4. člen**

(črtan)

IV. SREDSTVA ZA USTANOVITEV IN ZAČETEK DELA ZAVODA

**5. člen**

Ustanovitelj zagotovi sredstva za ustanovitev in začetek dela zavoda:

* z zagotovitvijo ustreznih poslovnih prostorov in opreme za opravljanje dejavnosti, za katero je

zavod ustanovljen,

* z dodelitvijo finančnih sredstev iz proračuna Mestne občine Ljubljana,
* s prenosom obstoječe opreme iz poslovnih prostorov v katerih centri za socialno delo in domovi za starejše občane v Ljubljani opravljajo dejavnost pomoči na domu, vključno z računalniško opremo.

V. VIRI IN NAČIN FINANCIRANJA ZA IZVAJANJE DEJAVNOSTI

**6. člen**

Viri financiranja zavoda za izvajanje dejavnosti so:

* sredstva ustanovitelja, ki se določijo v proračunu ustanovitelja,
* sredstva ministrstva, pristojnega za socialno varstvo in ministrstva, pristojnega za dolgotrajno oskrbo, za naloge, ki se v skladu z zakonom financirajo iz državnega proračuna,
* sredstva po pogodbi z ministrstvom, pristojnim za zdravje,
* sredstva ZZZS za storitve dolgotrajne oskrbe,
* sredstva po pogodbi s podjetji ter drugimi fizičnimi in pravnimi osebami,
* plačila oziroma prispevki uporabnikov za storitve pomoči družini na domu in prispevki uporabnikov za storitve dolgotrajne oskrbe na domu,
* sredstva prodaje blaga in storitev na trgu,
* darila, donacije, sponzorstva in mecenstva ter drugi viri v skladu z zakonom.

Pridobitev sredstev iz osme alineje prvega odstavka tega člena ne sme vplivati na vsebino,

strokovnost in poslovno politiko.

VI. MEDSEBOJNE PRAVICE, OBVEZNOSTI IN ODGOVORNOSTI MED

USTANOVITELJEM IN ZAVODOM

**7. člen**

Ustanovitelj ima do zavoda naslednje pravice in obveznosti:

* daje soglasje k programu dela zavoda, spremlja njegovo izvajanje ter sprejema ukrepe za njegovo zagotavljanje,
* zagotavlja ustrezne materialne pogoje za delo zavoda,
* daje soglasje k spremembam ali razširitvam dejavnosti,
* daje soglasje k statutu,
* odloča o statusnih spremembah zavoda,
* imenuje svoje predstavnike v svet zavoda,
* ugotavlja skladnost programa dela zavoda s strategijo razvoja socialnega varstva Mestne občine Ljubljana,
* spremlja skladnost porabe sredstev z letnimi programi in finančnimi načrti,
* opravlja druge zadeve določene s tem odlokom in drugimi predpisi.

Zavod je dolžan ustanovitelju:

* enkrat letno poročati o izvrševanju programa dela in razvoju zavoda,
* enkrat letno predložiti finančni načrt in letni program dela,
* po potrebi posredovati podatke, potrebne za spremljanje in financiranje dejavnosti ter statistične

 namene.

**8. člen**

Premoženje, s katerim upravlja zavod in ga uporablja za opravljanje dejavnosti, za katere je ustanovljen,

je lastnina ustanovitelja. Za upravljanje s premoženjem je zavod odgovoren ustanovitelju.

**9. člen**

Zavod je dolžan uporabljati in upravljati premoženje ustanovitelja s skrbnostjo dobrega gospodarja.

VII. NAČIN RAZPOLAGANJA S PRESEŽKOM PRIHODKOV NAD ODHODKI IN NAČIN

KRITJA PRIMANJKLJAJA SREDSTEV ZA DELO ZAVODA

**10. člen**

Presežke prihodkov nad odhodki, ki jih zavod doseže pri opravljanju svoje dejavnosti, ki jo opravlja

kot javno službo, sme zavod uporabiti le za opravljanje in razvoj te dejavnosti ter za izobraževanje in

usposabljanje delavcev.

V primeru primanjkljaja sredstev za dejavnost, ki jo zavod opravlja kot javno službo, krije zavod

primanjkljaj iz prihodkov iz dejavnosti, ki niso javna služba. Če ti prihodki ne zadoščajo, se način

kritja tega primanjkljaja določi v soglasju z ustanoviteljem.

S presežkom prihodkov nad odhodki, ki ga zavod ustvari z opravljanjem dejavnosti, ki niso javna

služba in so knjigovodsko dokumentirani, zavod, razen v primeru iz prejšnjega odstavka tega člena,

razpolaga samostojno v skladu z zakonom. Kolikor zavod ta presežek namenja skladno z zakonom za

povečanje skupnega obsega sredstev za plačilo delovne uspešnosti zaposlenih v zavodu, odloča o tem

svet zavoda na podlagi predhodnega mnenja ustanovitelja.

VIII. PRAVICE, OBVEZNOSTI IN ODGOVORNOSTI ZAVODA V PRAVNEM PROMETU

IN ODGOVORNOSTI USTANOVITELJA ZA OBVEZNOSTI ZAVODA

**11. člen**

Zavod je pravna oseba in nastopa v pravnem prometu v svojem imenu in za svoj račun ter sklepa

pogodbe in druge pravne posle v okviru dejavnosti, ki je vpisana v sodni register z omejitvijo, da brez

soglasja ustanovitelja ne sme sklepati pravnih poslov v zvezi z nepremičnim premoženjem.

Zavod odgovarja za svoje obveznosti s sredstvi, s katerimi lahko razpolaga.

Ustanovitelj odgovarja za obveznosti zavoda subsidiarno do vrednosti sredstev, ki so v proračunu

ustanovitelja predvidena za opravljanje dejavnosti zavoda.

IX. ORGANI ZAVODA

**12. člen**

Organi zavoda so:

* svet zavoda,
* direktor zavoda in
* strokovni svet.

**13. člen**

Organ upravljanja je svet zavoda.

Svet zavoda sestavlja:

* pet predstavnikov ustanovitelja, ki jih imenuje Mestni svet Mestne občine Ljubljana,
* dva predstavnika delavcev zavoda, ki jih izvolijo delavci zavoda s tajnim glasovanjem,
* en predstavnik uporabnikov, ki ga imenuje Mestna zveza upokojencev Ljubljane in
* en predstavnik uporabnikov, ki ga imenuje Mestna zveza invalidov.

**14. člen**

Člani sveta zavoda so imenovani oziroma izvoljeni za štiri leta in so po preteku mandata lahko ponovno

izvoljeni oziroma imenovani. Pristojnosti sveta zavoda se določijo s statutom.

**15. člen**

Poslovodni organ zavoda je direktor. Direktor organizira in vodi delo in poslovanje zavoda, predstavlja

in zastopa zavod, vodi strokovno delo zavoda in opravlja druge z zakonom in statutom zavoda določene

naloge. Direktor je odgovoren za zakonitost in strokovnost dela zavoda. Direktor zavoda je odgovoren

tudi za izvajanje obveznosti zavoda do ustanoviteljice, določene s tem odlokom in drugimi predpisi.

**16. člen**

(črtan)

**17. člen**

Direktorja zavoda imenuje in razrešuje svet zavoda s soglasjem ustanovitelja.

Mandat direktorja traja pet let in je po preteku mandata lahko ponovno imenovan.

**18. člen**

Razpisne pogoje za imenovanje direktorja določa na podlagi zakona statut zavoda.

**19. člen**

(črtan)

**20. člen**

Strokovni svet zavoda je kolegijski strokovni organ zavoda.

Sestavo, način oblikovanja strokovnega sveta in trajanje mandata strokovnega sveta ter naloge se

določijo v statutu zavoda.

X. ORGANIZACIJA ZAVODA

**21. člen**

Organizacija zavoda se določi s statutom zavoda. Zavod ima lahko organizacijske enote.

XI. PREHODNE IN KONČNE DOLOČBE

**Odlok o ustanovitvi Zavoda za oskrbo na domu Ljubljana (Uradni list RS, št. 9/02) vsebuje**

**naslednje prehodne in končne določbe:**

22. člen

Za čas do imenovanja poslovodnega organa v skladu s tem odlokom, vendar največ za dobo 6

mesecev, ustanovitelj imenuje vršilca dolžnosti poslovodnega organa, ki je pooblaščen, da opravi vse

potrebno za začetek dela zavoda.

23. člen

Svet zavoda se oblikuje v skladu s tem odlokom v roku 60 dni od uveljavitve tega odloka.

24. člen

Svet zavoda sprejme statut zavoda v roku 90 dni po uveljavitvi tega odloka.

25. člen

Vpis zavoda v sodni register mora vršilec dolžnosti poslovodnega organa priglasiti najkasneje v 15

dneh od uveljavitve tega odloka.

Zavod mora s centri za socialno delo in domovi za starejše občane takoj po uveljavitvi tega odloka

skleniti sporazum, v katerem se določijo medsebojne pravice in obveznosti, predvsem pa:

* prevzem tistih delavcev centrov za socialno delo in domov za starejše občane, ki so do sedaj

opravljali delo, za katero se zavod ustanavlja,

* prenos opreme iz tretje alinee prvega odstavka 5. člena tega odloka,
* čas prevzema delavcev in prenosa opreme.

26. člen

Ta odlok začne veljati osmi dan po objavi v Uradnem listu Republike Slovenije.

**Odlok o spremembah odloka o ustanovitvi Zavoda za oskrbo na domu Ljubljana (Uradni list**

**RS, št. 58/02) vsebuje naslednjo končno določbo:**

2. člen

Te spremembe odloka začnejo veljati naslednji dan po objavi v Uradnem listu Republike Slovenije.

**Odlok o spremembah in dopolnitvah Odloka o ustanovitvi Zavoda za oskrbo na domu Ljubljana**

**(Uradni list RS, št. 14/07) vsebuje naslednjo prehodno in končno določbo:**

8. člen

Svet zavoda mora uskladiti statut zavoda s tem odlokom v roku treh mesecev po njegovi uveljavitvi.

9. člen

Ta odlok začne veljati osmi dan po objavi v Uradnem listu Republike Slovenije.

**Odlok o spremembah Odloka o ustanovitvi Zavoda za oskrbo na domu Ljubljana (Uradni list**

**RS, št. 106/11) vsebuje naslednjo prehodno in končno določbo:**

3. člen

Ta odlok se objavi v Uradnem listu Republike Slovenije in začne veljati naslednji dan po objavi,

uporabljati pa se začne s 1. februarjem 2012.

**Odlok o spremembah in dopolnitvah Odloka o ustanovitvi Zavoda za oskrbo na domu Ljubljana**

**(Uradni list RS, št. 99/13) vsebuje naslednjo končno določbo:**

3. člen

Ta odlok začne veljati naslednji dan po objavi v Uradnem listu Republike Slovenije.

**Odlok o spremembah in dopolnitvah Odloka o ustanovitvi Zavoda za oskrbo na domu Ljubljana**

**(Uradni list RS, št. 50/25) vsebuje naslednjo končno določbo:**

4. člen

Ta odlok začne veljati naslednji dan po objavi v Uradnem listu Republike Slovenije.